alexandrainst/scandi-wiki huggingface dataset:
Mjølkedalsbreen

Mjølkedalsbreen er ein isbre i Jotunheimen på grensa mellom Innlandet og Vestland fylke. Han ligg i kommunane Vang og Luster, nordvest for innsjøen Bygdin og nord for innsjøen Tyin. Han har eit areal på 3,3 km² og ei lengd på 3,3 km. 

Breen ligg mellom Mjølkedalspiggan i nord og Langeskalvtinden i sør. Han grensar til Uranosbreen ved Uranostinden i vest. Skogadalsbreen ligg rett vest for Ureknatten som begge grensar til. 

Mjølkedalsbreen hadde tidlegare regelmessige jøkulhlaupar, store og brå flaumar, på 1800-talet og første halvdel av 1900-talet. Vatnet rann då via elvene Vinstra og Mjølkedøla gjennom Mjølkedalen frå Øvre Mjølkedalsvatn. Det største på 1900-talet kom 3. august 1921 då 33 millionar kubikkmeter vatn vart tømd frå breen i løpet av 48 timar. Elva hadde då ei middelvassføring på om lag 500 m³/s, som er på nivå med dei mest vassrike elvane i Noreg. Siste store jøkulhlaup kom 30. januar 1937 då 3 millionar kubikkmeter vatn rann frå breen i løpet av kort tid.

Sjå òg 
 Isbrear i Noreg

Kjelder 
 

Isbrear i Innlandet
Isbrear i Luster
Geografi i Vang
Leirbreen

Leirbreen er ein isbre i Jotunheimen på vestsida av Smørstabbtindan og like nord for Smørstabbreen og Storebjørn. Han ligg i Lom kommune i Innlandet, like aust for Sognefjellhytta. 

Breen har eit areal på 4,9 km² og er 3,8 km lang.

Sjå òg 
 Isbrear i Noreg

Kjelder 
 

Isbrear i Lom
Brenndalsbreen

Brenndalsbreen er ein brearm av Jostedalsbreen i Stryn kommune i Vestland. Han er nabobrearmen til den meir kjende Briksdalsbreen, som ligg i dalen lenger sør på andre sida av Svartenibba. 

Under dei kalde periodane på 1700-talet gjorde Brenndalsbreen store framrykk og 12. desember 1743 vart ein gard øydelagd på grunn av eit isras. Fem av sju menneske på garden mista livet.

Sjå òg 
 Isbrear i Noreg

Kjelder

Bakgrunnsstoff 

Isbrear i Stryn
Turistmål i Vestland
Glitterbreen

Glitterbreen er ein isbre på søraustsida av Glittertind, den nest høgaste fjelltoppen i Noreg, i Jotunheimen i Lom kommune i Innlandet. Breen grensar til Gråsubreen i nordvest og på nordsida av Glittertind ligg Grotbreen. 

16. juli 2001 fall ein 50 år gammal britisk mann på isen og glei 250 ned den bratte breen, trefte eit område med steinar og omkom.

Sjå òg 
 Isbrear i Noreg

Kjelder 

Isbrear i Lom
Notepad++

Notepad++ er ein gratis teksteditor, lisensiert under GPL, og utvikla som eit alternativ til Windows Notisblokk. SourceForge er vert for prosjektet.

Allmen funksjonalitet 
Programmet byggjer på Scintilla og har funksjonar som autofullføring, syntaksmerking og regulære uttrykk. Filer for grensesnitt og stavekontroll på ulike språk kan lastast ned for seg sjølve, mellom anna nynorske utgåver. Det er støtte for Unicode, redigering av TeX-dokument og binærfiler og ei rad andre format. Brukargrensesnittet nyttar arkfaner. Notepad++ støttar makroar og *nix skalskript, og har ein innebygd FTP-klient, men stør ikkje den sikre SSH-protokollen.

Programutvikling 
Notepad++ stør mellom anna assembler, høgnivåprogrammeringspråka Ada, C, C#, C++, FORTRAN, Java, Lisp, Pascal, Ruby og Visual Basic, skriptspråka AutoIt, ASP, JavaScript, Lua, Matlab, Perl, PHP, Python og VBScript.

Webutvikling 
For nettstadutvikling er det støtte for HTML, CSS, XML og databasespråket SQL (XML og SQL er ikkje avgrensa til nettstader).

Sjå òg 
 Nynorsk programvare
 Tryggleiksproblem med FTP-protokollen

Bakgrunnsstoff 
 Heimesidene til Notepad++ hjå SourceForge
 Nynorsk språkfil for Notepad++ 

Teksteditorar
Nynorsk programvare
Windows-program
Roland Garros

Roland Garros () var ein fransk kampflypilot som tenestegjorde under den første verdskrigen. Han vart fødd i Saint-Denis på Réunion.

I 1913 vart Roland Garros den første som flaug over Middelhavet. Han deltok i første verdskrigen som fransk kampflypilot og vart i 1915 skoten ned og landa bak dei tyske linjene. Han klarte å flykte fra krigsfangenskapen og kom seg attende til Frankrike, der han fortsette som kampflypilot. Han blei skoten ned på nytt i 1918 og døydde ved Vouzieres i Ardennane.

Franskmenn under fyrste verdskrigen
Franske militære
Skottet i Buvika

Skottet i Buvika er eit dramatisk musikkspel av Idar Lind (tekst) og Knut Anders Vestad (musikk).

Bakgrunn 
Ein einaste gong har det gått med liv i samband med ein norsk arbeidskonflikt. 20. september 1913 vart den streikande møllearbeidaren Marius Folstad drepen av streikebrytaren Alf Egset ved Piene Mølle i Buvika ved Trondheim. Aftenposten reagerte med å leggje skylda på arbeidarrørsla: ”Det drypper blod af dine fingre, Martin Tranmæl.” Denne hendinga er utgangspunktet for det dramatiske musikkspelet Skottet i Buvika (urpremiere 1. mai 2008).

Drapet førte til at ein liten streik i eit lite bygdesamfunn vart ein stor nasjonal konflikt. Boikotten av blodmjølet vart ikkje berre ein trussel mot Piene Mølle, den førte til at arbeidsgjevarane varsla lockout av førti tusen arbeidarar på landsbasis. Den radikale delen av fagrørsla ville reagere med sympatistreik. Konflikten delte Buvika, den delte det norske samfunnet og den delte arbeidarrørsla.

Skodespelet 
Manuskriptet til Skottet i Buvika er skrive av Idar Lind, musikken av Knut Anders Vestad. Stykkjet blir spela der hendingane fann stad, i friluft ved sjølve mølla. Dette er truleg det einaste teaterstykket i Noreg som blir spela ved eit industrianlegg der produksjonen må stansast under framføringa. På scenen står meir enn hundre aktørar, profesjonelle og amatørar. Det grunnleggjande uttrykket i musikken er rock, men den spenner over mange ulike sjangrar.

Trond-Ove Skrødal frå Trøndelag Teater har rolla som den danske møllemeisteren Lars Sørensen, mens norsk-danske Hege Tokle er fru Marie Sørensen. Som drapsofferet, den streikande Marius Folstad, møter vi Olve Løseth. Jeanette Krommen spelar Randine Nilsen som er dotter av ein streikebrytar og har barn med Marius. Tore Berntsen Granås er den radikale fagforeningsleiaren Elias Volan. Rockevokalisten John Magnus Nilsen har sin teaterdebut som drapsmannen Alf Egset. Gunn Mogseth er Sofie Havn, den unge kvinna som blir tilsett som kokke for streikebrytarane.

På scenen finn vi også ei rad amatørar saman med Buvik songlag, Koret Våren og Eggkleiva mannskor. Regien er ved Rolf Losnegård, koreograf er Anett Hjelkrem, orkesterleiar Trond Hustad. Produsent er kulturfestivalen Kristin på Husaby.

Historiske spel
Skaun kommune
Norsk arbeidarhistorie
Hendingar i 1913
Bøverbreen

Bøverbreen er ein brearm av Smørstabbreen i Jotunheimen og Lom kommune i Innlandet. Han strekkjer seg 7 km vestover i retning Sognefjellhytta som ligg i nærleiken. Breen har eit areal på 4,9 km². 

Breen er 2040 meter over havet på det høgaste, og på det lågaste 1420 meter over havet. Han ligg på vestsida av Smørstabbtindan, mellom Leirhøe i nord og Falkeberget i sør.

Sjå òg 
 Isbrear i Noreg

Isbrear i Lom
Blåmannsisen

Blåmannsisen (lulesamisk Ålmåjalosjiegŋa) er den femte største isbreen på det norske fastlandet med eit areal på 87 km². Blåmannsisvatnet ligg nedanfor breen. Det høgaste punktet på breen er 1560 meter over havet, medan det lågaste er 810 meter over havet. 

6. og 7. september 2001 oppstod det eit jøkulhlaup frå Blåmannsisen der 40 millionar kubikkmeter vatn strøymde ut frå breen på berre 35 timar. Dette var første gong eit jøkulhlaup var registrert frå breen og vart sett på som eit teikn på klimaendringar i området. Etter denne hendinga sette NVE, Universitetet i Oslo og Elkem Energi Siso AS ut målestasjonar på breen for å kunne varsle nye jøkulhlaup. Ein meiner at vassføringa ut frå brefronten kan ha vore 900 m³/s. Vatnet frå breen enda i reservoaret til kraftverket Siso og vassnivået steig med 2,5 meter på desse timane.

Sjå òg 
 Isbrear i Noreg

Kjelder 

Isbrear i Nordland
Geografi i Fauske
Geografi i Sørfold
Frostisen

Frostisen (nordsamisk Ruostajiegŋa) er ein isbre som ligg i tidlegare Ballangen kommune, no Narvik i Nordland. Han dekkjer eit areal på 25 km² og er den 15. største isbreen på det norske fastlandet. Det høgaste punktet på breen er 1710 meter over havet og det lågaste er 840 meter over havet. 

Breen ligg nær Skjomen, ein fjordarm av Ofotfjorden i Ofoten, like sør for byen Narvik.

Sjå òg 
 Isbrear i Noreg
 Høgaste fjell i Noreg etter primærfaktor

Isbrear i Nordland
Geografi i Narvik
J.B.S. Haldane

John Burdon Sanderson Haldane () var ein britisk genetikar og evolusjonsbiolog som var sentral i utviklinga av den moderne syntesa i evolusjonsbiologien.

Britiske biologar
Gihtsejiegŋa

Gihtsejiegŋa er ein isbre i Narvik kommune i Nordland. Han har eit areal på 25 km² og er den 14. største breen på det norske fastlandet. Breen ligg tett opp til grensa til Sverige.

Det høgaste punktet på breen er 1500 meter over havet, like ved fjelltoppen Bjørntoppen (1520 moh). Det lågaste punktet ligg 870 meter over havet.

Sjå òg 
 Isbrear i Noreg

Isbrear i Nordland
Geografi i Narvik
Høgtuvbreen

Høgtuvbreen er ein isbre i den vestlege delen av Rana kommune og den søraustlege delen av Rødøy kommune i Nordland fylke. Han er samansett av fleire mindre brear og hadde i 1962 eit areal på om lag 16 km², men har etter den tid trekt seg ein del tilbake. 

Det høgaste punktet til breen er 1294 meter over havet.

Sjå òg 
 Isbrear i Noreg

Kjelde 
 Store Norske Leksikon

Isbrear i Nordland
Geografi i Rana
Geografi i Rødøy
Okstindbreen

Okstindbreen er ein isbre i Hemnes kommune i Nordland, like ved grensa til Sverige. Med eit areal på 46 km² er han den åttande største isbreen på det norske fastlandet. Breen ligg ved fjellkjeda Okstindan. 

Det høgaste punktet er 1740 meter over havet, medan det lågaste er 750 meter over havet. Ved austenden av breen ligg Oksskolten, det høgaste punktet i Nordland.

Sjå òg 
 Isbrear i Noreg

Isbrear i Nordland
Geografi i Hemnes
Sulitjelmaisen

Sulitjelmaisen (samisk Sállajiegŋa) er ein isbre i Fauske kommune i Nordland, like aust for Sulitjelma. Delar av isbreen ligg i Sverige og Norrbottens län. Med eit areal på 33 km² er han den 11. største breen i Noreg utanom Svalbard. 

Det høgaste punktet på breen er 1680 meter over havet, medan det lågaste ligg 830 meter oevr havet.

Sjå òg 
 Isbrear i Noreg

Isbrear i Nordland
Isbrear i Sverige
Geografi i Fauske
Amerikansk dollar

Amerikansk dollar vert ofte bruka som nemning for valutaen i USA, men kan i prinsippet visa til:

 Kanadiske dollar
 US dollar
Vestre Svartisen

Vestre Svartisen er den vestlege isbreen av dei to delane som Svartisen består av. Han ligg i kommunane Meløy, Rødøy og Rana. Breen har eit areal på 221 km² og er den nest største isbreen på det norske fastlandet etter Jostedalsbreen. 

Av brearmar til isbreen finn ein den kjende Engabreen, som er den lågastliggande isbreen på det europeiske fastlandet med berre 7-40 meter over havet. Andre delar av breen er Nordfjordbreen på norsida av Nordfjorden og Flatisen. 

Mellom Vestre og Austre Svartisen går Vesterdalen. Storglomvatnet ligg på nordaustsida av breen.

Sjå òg 
 Isbrear i Noreg

Isbrear i Nordland
Geografi i Meløy
Geografi i Rødøy
Geografi i Rana
Austre Svartisen

Austre Svartisen er den austlege isbreen av Svartisen i Nordland. Han ligg i kommunane Meløy og Rana. Med eit areal på 148 km² er han den fjerde største isbreen på det norske fastlandet. 

Breen stig opp til 1550 meter over havet på det høgaste, medan det lågaste punktet ligg 208 meter over havet. Breen er skild frå Vestre Svartisen av Vesterdalen. Austre Svartisen har fleire brearmar, som Austerdalsisen, Lappbreen og Fingerbreen.

Sjå òg 
 Isbrear i Noreg

Isbrear i Nordland
Geografi i Meløy
Geografi i Rana
Celledeling

Celledeling er ein prosess der ei celle deler seg og blir til to. I eukaryote celler skil me mellom mitose (vanleg celledeling) og meiose (reduksjonsdeling), der cellene skapte gjennom delinga har halvparten så mange kromosom som morcella, og er blitt til kjønnsceller. Prokaryote og nokre eukaryote celler kan også utføre todeling som skil seg frå mitose.
Simlebreen

Simlebreen er ein isbre i Beiarn kommune i Nordland. Med eit areal på 21 km² er han den 18. største isbreen på det norske fastlandet. Breen ligg på vestsida av Beiardalen nokre kilometer nord for Svartisen. Nord for Simlebreen igjen ligg breen Hábresfonna. 

Simletinden på 1329 meter over havet stikk opp av breen.

Sjå òg 
 Isbrear i Noreg

Isbrear i Nordland
Geografi i Beiarn
Spidstinden

Spidstinden er ein fjelltopp og ein isbre ved Svartisen i Beiarn, Meløy og Rana kommune. Breen ligg like nord for Austre Svartisen og har eit areal på 12 km², noko som gjer han til den 29. største isbreen på det norske fastlandet. 

Sjølve Spidstinden har ei høgd på 1564 meter over havet.

Sjå òg 
 Isbrear i Noreg

Isbrear i Nordland
Fjell i Nordland
Geografi i Beiarn
Geografi i Meløy
Geografi i Rana
Storsteinsfjellbreen

Storsteinsfjellbreen er ein isbre i Narvik kommune i Nordland. Breen ligg øvst i Norddalen, ein arm av Skjomdalen. Han har eit areal på 12 km² og er den 30. største isbreen på det norske fastlandet. Det ligg fleire mindre brear rundt Storsteinsfjellbreen og grensa til Sverige ligg berre nokre kilometer lenger aust. 

Breen ligg ved Storsteinsfjellet som har ei høgd på 1893 meter over havet.

Sjå òg 
 Isbrear i Noreg

Isbrear i Nordland
Geografi i Narvik
Øksfjordjøkelen

Øksfjordjøkelen (samisk Ákšovuonjiehkki) er den niande største isbreen på det norske fastlandet med eit areal på 41 km². Han ligg mellom kommunane Kvænangen og Loppa i Troms og Finnmark. 

Det høgaste punktet på breen er 1204 meter over havet, som er det høgaste punktet i Finnmark. Det lågaste punktet er 330 meter over havet. Breen ligg mellom Øksfjorden, som han er kalla opp etter, i aust og Langfjorden i vest. I sør grenser han til Jøkelfjorden og Isfjorden.

Sjå òg 
 Isbrear i Noreg
 Høgaste fjell i Noreg etter primærfaktor
 Fjell i Finnmark

Isbrear i Troms og Finnmark
Geografi i Kvænangen
Geografi i Loppa
Smaalenenes Avis

Smaalenenes Avis er ei avis som vert utgjeven i Askim i Østfold. 
Ho er lokalavis for innbyggjarane i Askim kommune, Eidsberg kommune, Trøgstad kommune, Spydeberg kommune, Marker kommune, Skiptvet kommune og Hobøl kommune i indre (nordre) Østfold.

Denne lokalavisa er ei arv frå avisene Øvre Smaalenene og Indre Smaalenenes Avis, som vart slegne saman til Smaalenenes Avis 3. februar 2003, og Østfold-Posten som vart lagt inn i Øvre Smaalenene i 1990.

Avisa kjem ut seks dagar i veka (måndag-laurdag). Smaalenenes Avis høyrer til mediehuset Indre/Follo og er eigd av A-pressen. Jarle Bentzen er ansvarleg redaktør/adm.dir. i Smaalenenes Avis og mediehussjef.

Opplagstal

Bakgrunnsstoff 
 Smaalenenes Avis

Kjelder 

Aviser i Viken
Norske lokalaviser
Norske aviser etter namn
Skipingar i 2003
Næringsliv i Indre Østfold
Strupbreen

Strupbreen er ein isbre i Lyngen kommune i Troms og Finnmark. Breen ligg på austsida av Lyngsalpan ved Lyngenfjorden. Strupbreen heng i hop med Koppangsbreen som ligg på sørsida av Koppangsfjellet, og til saman dannar dei ein bre med areal på 13 km². Dette gjer breen til den 26. største breen på det norske fastlandet.

Sjå òg 
 Isbrear i Noreg

Isbrear i Troms og Finnmark
Geografi i Lyngen
Indre Østfold Avis

Indre Østfold Avis er ei gratisavis, utgjeven som vekeavis i Mysen i Østfold. Avisa er eigd av Moss Avis og er ein del av medieselskapet Orkla Media.

Avisa kom med første utgåva si 3. januar 2004. 20.000 eksemplar vert distribuerte gratis kvar veke til alle husstandar i Askim, Eidsberg, Marker, Skiptvet, Spydeberg og Trøgstad.

Ansvarleg redaktør er Pål Marthinsen.

Bakgrunnsstoff 
 Indre Østfold Avis 

Aviser i Viken
Norske aviser etter namn
Norske lokalaviser
Norske gratisaviser
Skipingar i 2004
Nedleggingar i 2006
Seilandsjøkelen

Seilandsjøkelen (samisk Nuorttageašjiehki) er ein isbre som ligg midt på øya Seiland i kommunane Hammerfest og Alta i Troms og Finnmark. Breen har eit areal på 14 km² og er med det den 24. største isbreen i landet om ein ser bort frå Svalbard. 

På det høgaste er breen 950 meter over havet og på det lågaste 450 meter over havet.

Sjå òg 
 Isbrear i Noreg

Isbrear i Troms og Finnmark
Geografi i Alta
Geografi i Hammerfest
Kvalsund
Nordmannsjøkelen

Nordmannsjøkelen (nordsamisk Dáččavuonjiehkki) er ein isbre på øya Seiland i Hammerfest og Alta kommune i Vest-Finnmark i Troms og Finnmark fylke. Han har eit areal på 3 km². 

Det høgaste punktet på breen er 1040 meter over havet, medan det lågaste er ca. 600 moh.

Sjå òg 
 Isbrear i Noreg

Isbrear i Troms og Finnmark
Geografi i Hammerfest
Geografi i Alta
Langfjordjøkelen

Langfjordjøkelen er ein isbre i kommunane Kvænangen og Loppa i Troms og Finnmark. 

Breen har ei areal på 8 km² og er den 34. største isbreen i Noreg og den tredje største i både Finnmark og Troms. Han ligg vest for Langfjorden, som han er kalla opp etter. 

Det høgaste punktet på breen er 1081 meter over havet, noko som er det niande høgaste i Finnmark.

Sjå òg 
 Isbrear i Noreg
 Fjell i Finnmark

Isbrear i Troms og Finnmark
Geografi i Loppa
Geografi i Kvænangen
Abrahamsenbreen

Abrahamsenbreen er ein isbre på Svalbard. Han er om lag 14 km lang og strekkjer seg frå Holtedahlfonna ned i Woodfjorddalen heilt i sørvest på Andrée Land.

Isbrear på Svalbard
Adambreen

Adambreen er ein isbre på Svalbard. Han er er ein liten bre sør for Magdalenefjorden, ved Hoelhalvøya, vest på Albert I Land.

Isbrear på Svalbard
Adolfbreen

Adolfbreen er ein isbre på Svalbard. Breen ligg på vestsida av Bockfjorden, nord på Haakon VII Land.

Isbrear på Svalbard
Agnorbreen

Agnorbreen er ein isbre på Svalbard. Han er om lag 2,5 km lang og ligg på nordsida av Elisebreen, mellom Brattskarvet, Prinsesseryggen og Bolken i Prins Heinrichfjella, vest på Oscar II Land.

Isbrear på Svalbard
Ahlmannfonna

Ahlmannfonna er ein isbre på Svalbard. Breen er om lag 6 kilometer i diameter og ligg på den sørlege delen av Prins Oscar land.

Breen er kalla opp etter Hans Jacob Konrad Wilhelmsson Ahlmann.

Isbrear på Svalbard
Akademikarbreen

Akademikarbreen er ein isbre på Svalbard. Breen ligg aust for Svanbergfjellet og Backlundtoppen, mellom Billefjorden og austkysten av Spitsbergen. Området høyrer til den sørvestlege delen av Olav V Land på grensa til Sabine Land. 

Breen er kalla opp etter medlemmene av Det russiske vitskapsakademiet.

Isbrear på Svalbard
Akkarbreen

Akkarbreen er ein isbre på Svalbard. Breen er 3 km lang og ligg sør på Torell Land

Isbrear på Svalbard
Aktivbreen

Aktivbreen er ein isbre på Svalbard. Han er ein liten bre som ligg mellom Ramsayfjellet og Bottfjellet, heilt sør på Ny-Friesland.

Aktivbreen har fått namnet sitt på grunn av breen sin relativt høge fart samanlikna med Passivbreen, som ligg like ved.

Isbrear på Svalbard
Albertbreen

Albertbreen er ein isbre på Svalbard. Han er ein liten bre vest for Liefdefjorden, mellom Siktefjellet, Högeloftet og Fotkollen. Området ligg nord på Haakon VII Land. 

Isbrear på Svalbard
Albrechtbreen

Albrechtbreen er ein isbre på Svalbard. Han er er den nordlegaste brearmen av Edgeøyjøkulen, i Blåbukta på Edgeøya.

Breen er kalla opp etter George Albrecht, leiar av Bremens geografiske selskap i Tyskland.

Isbrear på Svalbard
Aldegondabreen

Aldegondabreen er ein isbre på Svalbard. Han er rundt 5,5 km lang og ligg ved Hermod Petersenfjellet, Christensenfjella og Qvigstadfjellet nordaust mot den sørlege delen av Grønfjorden. Dette området ligg nordvest på Nordenskiöld Land.

Isbrear på Svalbard
Amenfonna

Amenfonna er ein isbre på Nordaustlandet på Svalbard. Breen er ein del av den austlege delen av Vestfonna i Gustav V Land. Austfonna ligg eit stykke lenger aust.

Isbrear på Svalbard
Aurkollfonna

Aurkollfonna er ein isbre på Spitsbergen på Svalbard. Breen er om lag 3,5 km lang og ligg sørvest i Friherrefjella mellom Armfjellet og Aurkollen. Området ligg nordaust på Wedel Jarlsberg Land.

Isbrear på Svalbard
Balderfonna

Balderfonna er ein isbre på Svalbard. Breen ligg sør for Lomfjorden, vest for Hinlopenstretet i Ny-Friesland. 

Balderfonna er eit av mange stadnamn rundt Hinlopenstretet som har fått namn henta frå norrøn mytologi av Gerard De Geer.
	

Isbrear på Svalbard
Barlaupfonna

Barlaupfonna er ein isbre på Svalbard. Breen ligg aust og sør for Barlaupen ved Doktorbreen, mellom Nathorst Land og Torell Land. 

Isbrear på Svalbard
Bergfonna

Bergfonna er ein isbre på Svalbard. Breen ligg aust for Atndalen på Edgeøya.

Isbrear på Svalbard
Edgeøyjøkulen

Edgeøyjøkulen er ein isbre på austsida av Edgeøya på Svalbard. Isbreen er ein platåbre med eit areal på 1365 km². Nær kantane er isbreen rundt 100 m tykk, men på midten er han rundt 250 m tjukk.

Av brearmar på Edgeøyjuklene finn ein Stonebreen ved Blåfjorden, Kong Johans bre og Deltabreen.

Isbrear på Svalbard
Edgeøya
Esmarkbreen

Esmarkbreen er ein isbre på Spitsbergen på Svalbard. Den ligg i Oscar IIs land, og endar opp i Ymerbukta i Isfjorden. 

Breen er kalla opp etter dansken Jens Esmark (1763-1839), professor i mineralogi ved Universitetet i Oslo.

Kjelder 
''

Bakgrunnsstoff 
 Bilete av Esmarkbreen på www.svalbard-images.com 

Isbrear på Svalbard
Marthabreen

Marthabreen er ein isbre på 18 km² søraust i Nordenskiöld Land på Spitsbergen på Svalbard. Isbreen fyller dalen mellom Lunckefjellet og Skollfjellet og er 8 km lang. Tjukkleiken til Marthabreen er på det meste 160 meter.

Isbreen er kalla opp etter Martha Luncke, som var gift med den norske topografen Bernhard Luncke.

Isbrear på Svalbard
Seiland

Seiland (nordsamisk Sievju) er ei øy sørvest for Hammerfest by i Vest-Finnmark i Troms og Finnmark fylke. Øya er delt mellom Hammerfest og Alta kommune, og har eit areal på 559 km². Ho er den åttande største i Noreg, når ein ikkje reknar med Svalbard, og den fjortande største om ein reknar med Svalbard. Det høgaste punktet på Seiland er Seilandstuva på 1079 moh. Øya er omgjeven av Sørøya i nord, Kvaløya i nordaust, fastlandet i aust og sør og Stjernøya i sørvest.

Arkeologiske funn har vist at det har vore folk på Seiland i om lag 7000 år. I dag er det berre i Kårhamn, Hønseby, Eidvågeidet, Fiskebukta, Survika, Altneset og Hakkstabben det bur folk, og fleire mindre fiskevær på øya er fråflytte. Seiland har 190 innbyggarar (2007), 150 av dei bur i Hammerfest kommune og 40 i Alta kommune.

Øya er sommarbeite for rein som går på Finnmarksvidda om vinteren.
Seiland nasjonalpark vart oppretta i 2006, og femner 316 km² av øya.

Det er to isbrear på Seiland, Seilandsjøkelen og Nordmannsjøkelen.

Historie
Noko av øya låg i dåverande Kvalsund kommune fram til kommunen blei del av Hammerfest i 2020.

Kjelder 

 Denne artikkelen bygger på «Seiland» frå , den 4. april 2008.

Bakgrunnsstoff 
 Om Seiland på nettstaden til Direktoratet for naturforvalting 

Geografi i Alta
Øyar i Hammerfest
Kvalsund
Øyar i Troms og Finnmark
2685 Masursky

2685 Masursky er ein asteroide i hovudbeltet. Han blei oppdaga av Edward L. G. Bowell i 1981 og er namnsett etter Harolds Masursky (1923-1990), ein planetarisk geolog hos U.S. Geological Survey i Flaggstaff som arbeidde på mange romutforskingsprosjekt. 

Lite var kjend om Masursky før Cassinin-sonden passerte han på veg til Jupiter og Saturn den 23. januar 2000. Sidan Cassini passerte asteroiden ved ein avstand på 1,6 mill. km (omtrent fire gongar avstanden mellom Jorda og månen) viste ikkje bileta romsonden tok meir enn ein lyspunkt utan spesielle trekk. Cassini kunne likevel avgjera størrelsen (diameteren) til Masursky som er på omtrent 15-20 km.

Banen til Masursky ligg innanfor asteroidefamilien Eunomia som består av S-type-asteroidar. Cassini sine observasjonar skapte noko tvil kring samansetnaden til asteroiden, men seinare bakkebaserte spektroskopiundersøkingar bekrefta at han hadde eit S-type-spektrum.

Fotnotar 

Masursky
Masursky
Masursky
Barentsjøkulen

Barentsjøkulen er ein isbre som dekkjer store delar av Barentsøya på Svalbard. Det høgaste punktet på breen er Solveigdomen på 666 meter over havet. 

Isbrear på Svalbard
Kronprins Olavs Bre

Kronprins Olavs Bre eller Sørbreen er den største av to isbrear på Jan Mayen. Breen ligg på Nord-Jan, den nordvestlege halvdelen av øya og på sørsida av fjellet Beerenberg som strekkjer seg 2270 meter over havet. Han er kalla opp etter kronprins Olav av Noreg, som seinare vart kong Olav V av Noreg. På nordaustsida av Beerenberg ligg Kronprinsesse Märthas Bre.

Fotnotar 

Isbrear på Jan Mayen